  Туспуктэм: vk.com (Сергей Коновалов) Наталия Сильвестрова Глазкарысь Киров нимо урам кузя «лулчеберет кварталэз» умоятон ужъёсты азьланьтозы. Радъян ужъёс быдэстэмын, тупанкылъёс юнматэмын. Со сярысь карлэн тӧроез Сергей Коновалов «ВКонтакте» мерлыко вотэсысь бамаз ивортӥз. Кварталэз кык огазеяськон выльдоз. Нырысетӥез интыез умоятон бордын ужалоз. Музъем ужъёсты лымы шунаку кутскыны луоз ни. Кыкетӥез огазеяськон шуныт сётон гумыосты радъям бере грунтъёсты юнматоз. Ужъёсты азьланьтыны кулэ луись луо, векчи из, бордюръёс, плитка басьтэмын ни. Вуоно арняе «Прогресс» стадион котырысь бордлэсь инъетсэ кисьтыны кутскозы. Бадӟым музъем ужъёсты оштолэзе мытыны малпало, умоятонлэсь валтӥсь люкетсэ инвожое быдэстозы. Выльдэм кварталэз пӧсьтолэзе усьтыны чаклало. «Лулчеберет квартал» ӵектослэсь кыкетӥ люкетсэ Удмуртиысь кивалтэт но «Росатом» кун корпораци кусыпн юнматэм тупанкыллы луыса азьланьтозы.  Тодэ вайытом, Ижкарын школа скверез лэсьтон ужъёсты йылпумъязы. Ватсалом, Удмуртиын 2023-тӥ арын 150 азбаръёсты но мерлыко интывылъёсты умоятӥзы. 2024-тӥ арын гурт ёросъёсын 70-лэсь трос интыосты выльдозы. Тегъёс: умоятон тупатъянужъёс Глазкар Удмуртия  